b'\n_START_ARTICLE_\nIdar Vollvik\n_START_SECTION_\nKarriere\n_START_PARAGRAPH_\nHan er s\xc3\xb8nn av fisker Ingvald Vollvik og Gerd Bjerkan, og vokste opp som yngst av \xc3\xa5tte s\xc3\xb8sken p\xc3\xa5 Nes i Roan kommune p\xc3\xa5 Fosenhalv\xc3\xb8ya i Tr\xc3\xb8ndelag. Vollvik har utdannelse blant annet fra Norsk Kj\xc3\xb8pmannsinstitutt, som i dag er en del av BI._NEWLINE_I 2001 kj\xc3\xb8pte Vollvik mobilselskapet Chess for 4 millioner kroner, og ble etter hvert sv\xc3\xa6rt synlig i media grunnet stadige pr-stunt. I 2004 foretok han et oppkj\xc3\xb8p av mobilselskapet Sense for 525 millioner kroner. I 2005 solgte han Chess til TeliaSonera for 2,4 milliarder kroner. Vollviks gevinst var rundt en milliard kroner._NEWLINE_Etter dette ble han kjent som en aktiv daytrader p\xc3\xa5 Oslo B\xc3\xb8rs. P\xc3\xa5 de mest ekstreme dagene kunne han handle aksjer for flere milliarder kroner. Han var noen \xc3\xa5r hovedeier i overv\xc3\xa5kingsteknologiselskapet Dynapel, der han tapte over 200 millioner kroner. P\xc3\xa5 den tiden bodde Vollvik sammen med familien utenfor Marbella i Spania. I 2008 kom det frem at Vollvik hadde tapt pengene han tjente p\xc3\xa5 salget av Chess. og i alt tapte  han 2.5 milliard p\xc3\xa5 bare 5 m\xc3\xa5neder._NEWLINE_I 2009 etablerte Vollvik et nytt mobilselskap, LudoMobil. Selskapet ble benyttet for ekspansjon inn i andre bransjer, som kl\xc3\xa6r, design og privatleasing av biler. I 2010 annonserte Ludo at det skulle hentes 200 millioner kroner i en emisjon for et oppkj\xc3\xb8p innen mobilbransjen._NEWLINE_I 2012 startet Vollvik nettbutikken LudoStore. _NEWLINE_I 2016 startet Vollvik Media selskapet Geddit, som i dag har forgreininger i 9 land, og ca. 2.5 million nedlastninger.'